‘મા પાવા તે ગઢથી ઊતર્યાં મહાકાળી રે…’ આ ગીતથી આદ્યશક્તિ મહાકાળી માતાજીના પ્રાચીન સ્થાનક પાવાગઢની યાદ ઉભરાઈ આવે છે. જોકે ગંદકીએ અહીં માઝા મૂકી છે. સ્વચ્છ ભારત મિશનનો પવન પાવાગઢને અડ્યો લાગતો નથી, કેમ કે પાવાગઢનો ડુંગર ચડતા પગથિયાંની બંને બાજુ હરિયાળી ઓછી અને પ્લાસ્ટિક વધુ નજરે પડે છે. એવી પણ પ્રતીતિ થયા વગર રહેતી નથી કે પાવાગઢના ડુંગર પર સદીઓથી પ્રવાસીઓ પ્લાસ્ટિક ફેંકતા રહે છે અને તંત્રએ ક્યારેય પ્લાસ્ટિક સાફ કરાવ્યું નહીં હોય.